Na dwurěčnych wsach móža šěrokopasmowy internet wužiwać
Budyšin (SN/MWj). Dobre powěsće su w časach koronapandemije rědke. Ćim spokojniši drje w Budyskim krajnoradnym zarjedźe běchu, jako móžachu minjeny pjatk na nowinarskej rozmołwje zdźělić, zo je prěni dźěl wutwara syće šěrokopasmoweho interneta w Budyskim wokrjesu zakónčeny. Hač do kónca minjeneho lěta mjenujcy dotwarichu tak mjenowany cluster 6. Do jeho wobłuka słušeja gmejny Njebjelčicy, Worklecy, Chrósćicy, Bóšicy, Njeswačidło, Radwor, Pančicy-Kukow a Porchow. Tam móža wobydlerjo nětko spěšny internet wužiwać, rozprawjachu krajny rada Michael Harig (CDU), jeho za šěrokopasmowy projekt zamołwita přirjadnica Birgit Weber a nawjedowacy sobudźěłaćer Němskeje telekom Steffen Hilbrich.
szl_Latn szl_Latn